**Stimați turiști,**

***Vă mulțumim că ați ales să călătoriți cu compania noastră și vă dorim o vacanță minunată!***

**IMPORTANT!**

Înainte de călătoria dumneavoastra, verificați cerințele pentru intrarea in Mauritius pe site-ul Ministerului Afacerilor Externe al României la următorul link: <https://www.mae.ro/travel-conditions>

De asemenea, vă recomandăm ca, înaintea călătoriei, să verificați condițiile de intrare în Mauritius, prin contactarea  Ambasadei Republicii Mauritius la Paris (adresa: 127 Rue de Tocqueville 75017, telefoane: local 01 42 273 019, internațional 00 331 42 273 019, e-mail paris@amb-maurice.fr).

Cetăţenii români pot intra pe teritoriul acestei ţări, **fără viză**, pentru o perioadă de 90 de zile într-un interval de 6 luni, cu condiția să dețină un **pașaport simplu electronic a cărui valabilitate trebuie să depășească perioada șederii**. Pentru detalii consultați site-ul [https://passport.govmu.org/passport/?page\_id=587](https://passport.govmu.org/passport/?page_id=587" \t "_blank).

**Înainte de plecare, vă rugăm să vă asigurați că detineți următoarele documente:**

* bilete de avion dus-întors
* pașaport valabil minimum 6 luni de la data intrării în țară
* voucher de cazare
* polița de asigurare (insistent recomandată)
* în cazul în care călătoriți cu un copil sub 18 ani: Un minor care călătorește singur, cu o persoană care nu este părinte/tutore sau cu un singur părinte trebuie să dețină o procură notarială de acord parental, pentru a putea părăsi țara, cat si certificatul copilului. Detalii complete puteți găsi [aici](https://www.politiadefrontiera.ro/ro/main/pg-conditii-de-iesire-din-tara-pentru-cetatenii-romani-minori-59.html).
* formularul de călătorie Mauritius **All-in-One Travel Digital Form**

Nu există la acest moment vaccinuri obligatorii pentru intrarea în Mauritius. Cu toate acestea, vă recomandăm ca înaintea călătoriei să consultați recomandările disponibile pe site-ul Institutului Național de Sănătate Publică - **Centrul Național de Supraveghere și Control al Bolilor Transmisibile** – secțiunea Sfaturi pentru călători:<https://www.cnscbt.ro/index.php/sfaturi-pentru-calatori>.

Înainte de călătorie, se recomandă tuturor turistilor să completeze formularul de călătorie Mauritius **All-in-One Travel Digital Form**disponibil aici <https://safemauritius.govmu.org/>.  Completarea acestuia va genera un document PDF cu un cod QR pe care va trebui să-l imprimați și să-l prezentați oficialilor din domeniul sănătății la sosirea pe aeroportul din Mauritius.

Recomandăm cu insistenţă încheirea, anterior călătoriei, a unei **asigurări medicale care** să acopere inclusiv o eventuală repatriere pentru motive medicale. De asemenea,  vă recomandăm ca la încheierea unei asemenea asigurări, să verificaţi coordonatele partenerului societăţii de asigurare în ţara/țările de destinaţie şi de tranzit.

Totodată, e bine să aveți în vedere și o eventuală **asigurare de călătorie care să acopere**toate riscurile de călătorie, inclusiv pierderea/furtul/deteriorarea bagajelor, anularea plecării în străinătate, falimentul companiei aeriene, etc.

Nu luaţi cu dumneavoastră decât cantitățile de medicamente strict necesare! Este recomandat să aveţi asupra dumneavoastră reţeta medicului pentru medicamentele care depăşesc sfera celor uzuale.

Pentru alte restricții, vă recomandăm să consultați Ambasada Republicii Mauritius la Paris.

Trebuie să obțineți și să tipăriți toate documentele în prealabil, Coral Travel nu eliberează documente la aeroport.După primirea documentelor, citiți cu atenție conținutul, verificați greutatea maximă a bagajelor incluse per pasager, verificați numele și toate datele.

• Administraţia Naţională a Vămilor – [www.customs.ro](http://www.customs.ro)

• Poliţia de frontieră romană – [www.politiadefrontiera.ro](http://www.politiadefrontiera.ro)

**Începutul călătoriei**

**Vă rugăm să verificați personal orarul de zbor cu o zi înainte de plecare împreună cu consultantul dumneavoastră.** Pasagerii aflați sub influența alcoolului sau a drogurilor nu au permisiunea să se îmbarce la bord.

1. Vă rugăm să vă familiarizați în prealabil cu regulile de transport al bagajelor de cală și de mână.

2. În conformitate cu reglementările internaționale de transport aerian și (sau) cerințele aeroporturilor/transportatorilor, pasagerul trebuie să ajungă la aeroportul de plecare pentru check-in și predarea bagajelor, cu minimum 2,5 ore înainte de decolarea avionului.

3. Este necesară înregistrarea pentru zbor în mod independent (check-inul se încheie cu 60-40 de minute înainte de plecare, în urma acestuia pasagerul primește cartea de îmbarcare).

Reprezentantul companiei aeriene vă va elibera o carte de îmbarcare și o etichetă de bagaj, pe care trebuie să le păstrați până la sfârșitul zborului. Dacă pasagerul nu a sosit la timp pentru înregistrare, compania aeriană are dreptul să nu-l accepte la bordul aeronavei.

O garanție necondiționată pentru un pasager al unui zbor este plecarea (dus și întors) în ziua și destinația determinate de condițiile pachetului rezervat. Orarul de zbor, compania aeriană, tipul aeronavei, clasa de plasare în cabina aeronavei (în cazul unei modificări a aspectului aeronavei sau a transportatorului) și aeroportul de sosire/plecare din destinație pot suferi modificări.

Agenția de turism de la care ați cumpărat pachetul trebuie să verifice informațiile operaționale actualizate și ora exactă a plecării cu tour-operatorul sau pe site-ul oficial al companiei aeriene si/sau al aeroportului de decolare.Vă recomandăm să luați inițiativa și să clarificați personal cu agenția dvs. corectitudinea datelor de transport aerian și orarul de zbor, cu 24 de ore înainte de data programată de plecare. Daca ati achizitionat serviciile de transfer, partenerul local vă va informa despre o eventuală modificare a orei zborului de întoarcere. Dacă nu ați primit informațiile sau dacă vă îndoiți de corectitudinea acestora, contactați imediat agenția dvs. de turism sau linia de urgență specificată pe voucherul de călătorie.

Vă atragem atenția, dacă pachetul de servicii nu include serviciul „transfer la hotel în țara de destinație” sau ați achiziționat un serviciu separat de transport aerian, notificarea eventualelor modificări ale datelor de zbor se realizează de către turoperator exclusiv la adresa agenției de turism de la care ați cumpărat pachetul. Turoperatorul nu deține datele de contact ale turiștilor, așa că nu vă poate furniza aceste informații direct. Vă recomandăm insistent să clarificați informațiile despre ora de plecare nu mai devreme de o zi înainte de data planificată a plecării, cu agenția dvs. de turism.

Operatorul de turism nu este responsabil pentru riscurile nesincronizării zborurilor cu conexiune (escală). Atunci când alegeți un zbor cu escală, vă recomandăm să alegeți un tarif care vă permite să schimbați sau să anulați un bilet fără pierderi financiare semnificative. Vă recomandăm să alegeți un timp mai lung pentru tranzit.

În cazul neprezentării unui pasager (regula NO SHOW) la un zbor de pe un aeroport din România, întreaga rută (inclusiv zborul de întoarcere) poate fi anulată de către transportator, fără nicio notificare prealabilă.

Companiile aeriene stabilesc în mod independent regulile pentru alimente și băuturi la bord, în majoritatea cazurilor zborurile comerciale prevăd absența alimentelor și (sau) băuturilor în timpul unui zbor care durează mai puțin de cinci ore sau acestea pot fi achizitionate contra cost in timpul zborului. Vă rugăm să clarificați aceste informatii privind serviciile de catering la bord, precum și problema transportului bagajelor speciale și a animalelor, atunci când cumpărați un pachet, inclusiv cu compania aeriană. În cazul unei schimbări a companiei aeriene transportatoare sau a tipului de aeronavă, limita de greutate a bagajelor inclusă în bilet se poate modifica.

**După sosirea în Mauritius**

Trebuie să treceți individual prin controlul pașapoartelor, zona vamală și să vă recuperați personal bagajele.Depuneți imediat eventualele reclamații în privința stării bagajelor la biroul companiei aeriene care a operat zborul dumneavoastră. În cazul unei întârzieri a sosirii bagajelor, informați compania locală. Acest lucru este necesar pentru a conveni asupra posibilității de a fi așteptați la transfer, dacă aveți acest serviciu inclus.În cazul unui transfer de grup, pentru a evita neplăceri create celorlalți participanți, timpul de așteptare al unui turist întârziat este limitat.

**Doar in cazul in care ati achizitionat si serviciile de transfer.**

După preluarea bagajelor, va rugam sa va indreptati catre ghiseul **Nr. 19 (Solis 360).** Va trebui să dovediți identitatea prezentând o copie a voucherului de rezervare. Reprezentantul biroului va indica locația autocarului/mașinii dumneavoastră. Vă rugăm să nu părăsiți sala de sosiri până când nu găsiți un reprezentant local.

**Telefon de urgenta**: **+230 919 4135;**  **+230 5297 0376**



 **În hotel**

In conformitate cu regulile internationale cazarea la hotel are loc dupa orele 14:00 (P.M) iar check out ul pana in orele 12:00 (P.M) indiferent de orarul de zbor existent.

Unele hoteluri isi rezerva dreptul de a retine un deposit care este achitat de catre turist la receptiile acestora. Depozitul este recuperat in ziua plecarii (in cazul in care turistul nu are nimic de achitat).

De asemenea, hotelurile isi rezerva dreptul de a solicita un depozit suplimentar in cazul in care suma a fost depasita.

**În ziua returului în România**

**Doar in cazul in care ati achizitionat si serviciile de transfer:**

Cu o zi înainte de zborul de întoarcere veti primi informatiile referitoare la transferul de retur de la reprezentantul Solis 360sau de la receptia hotelului.

Vă rugăm să așteptați în fața hotelului (sau in locul indicat) la ora specificată, deoarece șoferul de autocar/mașină nu va putea intra în hotel pentru a vă căuta.Vă rugăm să părăsiți camera la timp și să nu întârziați la transfer. La ieșirea din hotel este necesar să se plătească eventualele servicii suplimentare (folosirea mini-barului, telefonului, etc.).

**Taxa turistică locală**

De la **01 Octombrie 2025**, în Mauritius va fi introdusă o taxa turistică de 3 eur/persoană/noapte. Această taxa se va aplica tuturor turiștilor din unitățile de cazare autorizate, inclusiv hoteluri, pensiuni, reședințe turistice și proprietăți private si se va achita la receptia hotelului/apartamentului la check in. Sunt scutiți de plata acestei taxe copiii sub 12 ani.

**Recomandări generale:**

* Evitați orice deplasare pe timpul nopţii (indiferent de regiunea în care vă aflați, dar mai ales în zonele izolate ale ţării), locurile aglomerate și demonstraţiile.
* Păstrați în locuri sigure documentele şi valorile personale, biletele de călătorie, banii, cărţile de credit şi nu le expuneți în mod vizibil asupra dumneavoastră sau în maşini.
* În cazul călătoriei cu autobuzul sau trenul, mențineți în atenție bagajele pe întreaga durată a călătoriei.
* Utilizați serviciile operatorilor turistici acreditaţi şi nu vă îndepărtați de grupul turistic.
* Respectați anunţurile sau recomandările autorităţilor locale.
* Pentru ieşirile în oraş, în special în zonele aglomerate, lăsați documentele la hotel şi păstrați numai o copie a documentelor de identitate (paşaport, permis de şedere).

**Cicloanele** reprezintă un factor de risc semnificativ, în special în perioada **noiembrie – mai**și în cazul unuia nu părăsiți locuinţa şi aveţi în vedere faptul că autoturismele nu mai beneficiază de asigurare.

Moneda națională este Rupia Mauritană (MUR).

În Mauritius există o reţea de **bancomate** numai în oraşele mari.

La **casele de schimb valutar** este necesară prezentarea pașaportului.

**Atenţie! Începând cu 31 mai 2023, a fost interzis fumatul în spaţiile publice şi mijloacele de transport. De asemenea, a fost interzisă utilizarea ţigărilor electronice şi a celor cu tutun încălzit (HTPs), vânzarea şi importul acestora.**

Traficul de droguri este aspru pedepsit (45 de ani de închisoare), deţinerea a 15g de cannabis, spre exemplu, este pedepsită cu 1 an închisoare şi 100.000 MUR (rupii mauritiene) amendă, cauţiunea nefiind admisă. Este interzis importul sau deţinerea foiţelor pentru ţigări.

Reprezentarea diplomatică şi consulară a României în Mauritius este asigurată de **Ambasada României la Pretoria** și de **Consulatul General al României la Cape Town**.

Pentru **situații de urgență** (accidente cu victime, decese, calamităţi şi alte situaţii de pericol sau cu caracter extraordinar):

* Ambasada României la Pretoria poate fi contactată la numărul de **telefon +27  82 819 1765** (Mobil/Whatsapp)
* Consulatul General al României la Cape Town poate fi contactat la numărul de telefon **+27 79 133 0489** (Mobil/Whatsapp)

La aceste numere de telefon NU se furnizează informaţii consulare.

Recomandăm tuturor cetățenilor români să-și anunțe prezența în Mauritius la Ambasada României la Pretoria, fie prin intermediul platformei [**www.econsulat.ro**](file:///C%3A%5CUsers%5Coana.darie%5CAppData%5CLocal%5CMicrosoft%5CWindows%5CINetCache%5CContent.Outlook%5C8RFV07C9%5Cwww.econsulat.ro), fie folosind adresa de e-mail [pretoria@mae.ro](file:///C%3A%5CUsers%5Coana.darie%5CAppData%5CLocal%5CMicrosoft%5CWindows%5CINetCache%5CContent.Outlook%5C8RFV07C9%5Cpretoria%40mae.ro), comunicând următoarele date: nume, prenume, data nașterii şi numărul de telefon mobil.

**Vacanta placuta!**